Α4-0116/95

Πρόταση οδηγίας (ΕΚ) του Συμβουλίου σχετικά με την εκτίμηση και τη διαχείριση της ποιότητας του αέρα του περιβάλλοντος (COM(94)0109 - C4-0112/94 - 94/0106 (SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Άρθρο 2, σημείο 6

>Αρχικό κείμενο>

6. «Οριακή τιμή»: στόχος ποιότητας ο οποίος καθορίζεται με σκοπό να προληφθούν οι επιβλαβείς επιπτώσεις στο περιβάλλον και/ή την υγεία, ο οποίος δεν πρέπει να υπερβαίνεται. Όταν αυτό συμβαίνει, τα κράτη μέλη οφείλουν να λαμβάνουν τα μέτρα που προβλέπονται από την παρούσα οδηγία.

>Κείμενο μετά την ψηφοφορία στο ΕΚ>

6. «Οριακή τιμή»: στόχος ποιότητας ο οποίος καθορίζεται με σκοπό να προληφθούν οι επιβλαβείς επιπτώσεις στο περιβάλλον και/ή την υγεία, σύμφωνα με την «έννοια του κρίσιμου φορτίου» ο οποίος δεν πρέπει να υπερβαίνεται. Όταν αυτό συμβαίνει, τα κράτη μέλη οφείλουν να λαμβάνουν τα μέτρα που προβλέπονται από την παρούσα οδηγία.

(Τροπολογία 38)

Άρθρο 2, σημείο 6α (νέο)

>Κείμενο μετά την ψηφοφορία στο ΕΚ>

6α. «μέγιστο επιτρεπόμενο επίπεδο εκπομπής»: το επίπεδο μιας ορισμένης ρυπαντικής ουσίας όπου, σε περίπτωση εισπνοής της ή απόθεσής της, οι συνέπειες δεν είναι επιβλαβείς για τους ανθρώπους, τα ζώα, τα φυτά ή τα εμπορεύματα, λαμβάνοντας υπόψη την αρχή της «κρίσιμης επιβάρυνσης».

(Τροπολογία 37)

Άρθρο 2, σημείο 6β (νέο)

>Κείμενο μετά την ψηφοφορία στο ΕΚ>

6β. «Έννοια του κρίσιμου φορτίου»: το υψηλότατο επίπεδο εκπομπής ρύπων το οποίο δεν προκαλεί χημικές αντιδράσεις που οδηγούν σε μακροχρόνιες επιβλαβείς συνέπειες στα πλέον ευαίσθητα οικολογικά συστήματα για την συσσώρευση οξέων ή το κρίσιμο επίπεδο των αερίων ρύπων που ορίζεται ως η συγκέντρωση ρύπων στην ατμόσφαιρα άνω της οποίας ενδέχεται να προκληθούν άμεσες αρνητικές επιπτώσεις για τους δέκτες όπως φυτά, οικοσυστήματα ή υλικά, σύμφωνα με τις υφιστάμενες γνώσεις.

(Τροπολογία 3)

Άρθρο 3, εδάφιο 1α (νέο)

>Κείμενο μετά την ψηφοφορία στο ΕΚ>

Τα κράτη μέλη, παράλληλα με τήν ανωτέρω ενημέρωση της Επιτροπής, γνωστοποιούν στο κοινό όλες τις ώς άνω πληροφορίες με κάθε πρόσφορο μέσο.

(Τροπολογία 39)

Άρθρο 4, παράγραφος 1

>Αρχικό κείμενο>

1. Για τις ουσίες που περιλαμβάνονται στον κατάλογο του παραρτήματος Ι, η Επιτροπή, μετά από διαβουλεύσεις με τη διαχειριστική επιτροπή που αναφέρεται στο άρθρο 12, θα υποβάλει στο Συμβούλιο προτάσεις για τον καθορισμό στόχων για την ποιότητα του αέρα του περιβάλλοντος σύμφωνα με το ακόλουθο χρονοδιάγραμμα:

- ως τις 31 Δεκεμβρίου 1996 για τις ουσίες 1 έως 5;

- σύμφωνα με το άρθρο 8 της οδηγίας του Συμβουλίου 52/72/ΕΟΚ για το όζον

- όσο το δυνατό συντομότερα και ως τις 31 Δεκεμβρίου 1999 για τις ουσίες 7 έως 14

για τις λοιπές ουσίες που δεν περιλαμβάνονται στο παράρτημα Ι, η Επιτροπή θα υποβάλει στο Συμβούλιο προτάσεις οριακών τιμών και ορίων συναγερμού εφόσον, με βάση τα νεώτερα επιστημονικά δεδομένα και λαμβάνοντας υπόψη τις κατευθυντήριες γραμμές του παραρτήματος ΙΙ, είναι αναγκαίο να προστατευθούν το περιβάλλον και/ή η ανθρώπινη υγεία στην Ευρωπαϊκή Κοινότητα από τις επιπτώσεις τους. Οι προτάσεις αυτές θα υποβληθούν μετά από διαβουλεύσεις με τη διαχειριστική επιτροπή.

>Κείμενο μετά την ψηφοφορία στο ΕΚ>

1. Για τις ουσίες που περιλαμβάνονται στον κατάλογο του παραρτήματος Ι, η Επιτροπή, μετά από διαβουλεύσεις με τη διαχειριστική επιτροπή που αναφέρεται στο άρθρο 12, θα υποβάλει στο Συμβούλιο και στο Ευρωπαϊκό Κοινοβούλιο προτάσεις για τον καθορισμό στόχων για την ποιότητα του αέρα του περιβάλλοντος και το μέγιστο επιτρεπόμενο επίπεδο έκλυσης, σύμφωνα με το ακόλουθο χρονοδιάγραμμα:

- ως τις 31 Δεκεμβρίου 1996 για τις ουσίες της πρώτης σειράς;

- σύμφωνα με το άρθρο 8 της οδηγίας του Συμβουλίου 52/72/ΕΟΚ για το όζον

- όσο το δυνατό συντομότερα και ως τις 31 Δεκεμβρίου 1999 για τις ουσίες της δεύτερης σειράς

για τις λοιπές ουσίες που δεν περιλαμβάνονται στο παράρτημα Ι, η Επιτροπή θα υποβάλει στο Συμβούλιο και στο Ευρωπαϊκό Κοινοβούλιο προτάσεις οριακών τιμών και μέγιστων επιτρεπόμενων επιπέδων έκλυσης και ορίων συναγερμού εφόσον, με βάση τα νεώτερα επιστημονικά δεδομένα και λαμβάνοντας υπόψη τις κατευθυντήριες γραμμές του παραρτήματος ΙΙ, είναι αναγκαίο να προστατευθούν το περιβάλλον και/ή η ανθρώπινη υγεία στην Ευρωπαϊκή Ένωση από τις επιπτώσεις τους. Οι προτάσεις αυτές θα υποβληθούν μετά από διαβουλεύσεις με τη διαχειριστική επιτροπή.

(Τροπολογία 5)

Άρθρο 4, παράγραφος 1α (νέα)

>Κείμενο μετά την ψηφοφορία στο ΕΚ>

1α. Η Επιτροπή θα μεριμνήσει ώστε οι ποιοτικοί στόχοι (οριακές τιμές και όρια συναγερμού) που αναφέρονται στις προηγούμενες παραγράφους να επανεξετάζονται σε τακτικά διαστήματα και λαμβάνοντας υπόψην τα εκάστοτε νεότερα δεδομένα της επιστημονικής έρευνας στους αντίστοιχους τομείς της επιδημιολογίας, καθώς και τα νεότερα επιτεύγματα της τεχνολογίας των μετρήσεων.

(Τροπολογία 6)

Άρθρο 4, παράγραφος 1β (νέα)

>Κείμενο μετά την ψηφοφορία στο ΕΚ>

1β. Η Επιτροπή θα καθορίσει, στο προσεχές διάστημα, στόχους για την ποιότητα του αέρα σε σχέση και μέ άλλους ρυπογόνους παράγοντες πού περιλαμβάνονται στον κατάλογο τρίτης προτεραιότητας του παραρτήματος Ι.

(Τροπολογία 7)

Άρθρο 4, παράγραφος 1γ (νέα)

>Κείμενο μετά την ψηφοφορία στο ΕΚ>

1γ. Η Επιτροπή σε μία επόμενη φάση θα προωθήσει μελέτες για να αναλυθούν οι επιδράσεις από τη συνέργεια διαφόρων ρυπογόνων παραγόντων ή πηγών, όπως επίσης και την επίδραση του κλιματικού παράγοντος στη δραστηριότητα των διαφόρων ρυπογόνων παραγόντων που εξετάζονται στο πλαίσιο αυτής της οδηγίας.

(Τροπολογία 8)

Άρθρο 4, παράγραφος 2, σημείο α), παύλα 3α (νέα)

>Κείμενο μετά την ψηφοφορία στο ΕΚ>

- τις τεχνικές δειγματοληψίας και τα σημεία δειγματοληψίας.

(Τροπολογία 9)

Άρθρο 4, παράγραφος 3, πρώτο εδάφιο

>Αρχικό κείμενο>

3. Εάν είναι αναγκαίο και προκειμένου να ληφθούν υπόψη τα εκάστοτε επίπεδα ενός δεδομένου ρύπου; κατά τον χρόνο του καθορισμού των στόχων ποιότητας καθώς και ο χρόνος που απαιτείται για την εφαρμογή των μέτρων για τη βελτίωση της ποιότητας του περιβάλλοντος, το Συμβούλιο οφείλει να καθορίζει ένα προσωρινό επιτρεπόμενο περιθώριο ανοχής πάνω από την οριακή τιμή.

>Κείμενο μετά την ψηφοφορία στο ΕΚ>

3. Εάν είναι αναγκαίο και προκειμένου να ληφθούν υπόψη τα εκάστοτε επίπεδα ενός δεδομένου ρύπου; κατά τον χρόνο του καθορισμού των στόχων ποιότητας καθώς και ο χρόνος που απαιτείται για την εφαρμογή των μέτρων για τη βελτίωση της ποιότητας του περιβάλλοντος, το Συμβούλιο οφείλει να καθορίζει ένα προσωρινό επιτρεπόμενο περιθώριο ανοχής πάνω από την οριακή τιμή, η διάρκεια ισχύος του οποίου δεν δύναται να υπερβαίνει τα 5 έτη.

(Τροπολογία 10)

Άρθρο 4, παράγραφος 4

>Αρχικό κείμενο>

4. Όταν ένα κράτος μέλος καθορίζει αυστηρότερους στόχους από αυτούς που έχουν αποφασιστεί από το Συμβούλιο, προβαίνει σε σχετική ενημέρωση της Επιτροπής.

>Κείμενο μετά την ψηφοφορία στο ΕΚ>

4. Όταν ένα κράτος μέλος καθορίζει αυστηρότερους στόχους από αυτούς που έχουν αποφασιστεί από το Συμβούλιο, προβαίνει σε σχετική ενημέρωση της Επιτροπής και του Ευρωπαϊκού Οργανισμού Περιβάλλοντος.

(Τροπολογία 11)

Άρθρο 4, παράγραφος 5

>Αρχικό κείμενο>

5. Όταν ένα κράτος μέλος προτίθεται να καθορίσει στόχους ποιότητας για ουσίες που δεν καλύπτονται από τους στόχους για την ποιότητα του αέρα και του περιβάλλοντος της Ευρωπαϊκής Κοινότητας οφείλει, πριν εφαρμόσει τους στόχους αυτούς, να ενημερώσει, εντός εύλογης προθεσμίας, την Επιτροπή ώστε να είναι δυνατό να εξεταστεί κατά πόσον επιβάλλεται η παρέμβαση σε κοινοτικό επίπεδο σύμφωνα με τις κατευθυντήριες γραμμές του παραρτήματος ΙΙ.

>Κείμενο μετά την ψηφοφορία στο ΕΚ>

5. Όταν ένα κράτος μέλος προτίθεται να καθορίσει στόχους ποιότητας για ουσίες που δεν καλύπτονται από τους στόχους για την ποιότητα του αέρα και του περιβάλλοντος της Ευρωπαϊκής Κοινότητας οφείλει, πριν εφαρμόσει τους στόχους αυτούς, να ενημερώσει, εντός εύλογης προθεσμίας, την Επιτροπή και τον Ευρωπαϊκό Οργανισμό Περιβάλλοντος. Η Επιτροπή υποχρεούται, μετά από διαβουλεύσεις και εξέταση στο πλαίσιο της συμβουλευτικής επιτροπής που αναφέρεται στο άρθρο 12, να απαντήσει μέσα σε εύλογη προθεσμία κατά πόσον επιβάλλεται η παρέμβαση σε κοινοτικό επίπεδο σύμφωνα με τις κατευθυντήριες γραμμές του παραρτήματος ΙΙ.

(Τροπολογία 12)

Άρθρο 5, παράγραφος 2

>Αρχικό κείμενο>

2. Οι μετρήσεις είναι υποχρεωτικές στις ακόλουθες περιοχές :

- οικιστικές περιοχές άνω των 250.000 κατοίκων με πυκνότητα πληθυσμού μεγαλύτερη των 1.000 κατοίκων/km2

- περιοχές με χαμηλή ή με βελτιωμένη ποιότητα αέρα του περιβάλλοντος

>Κείμενο μετά την ψηφοφορία στο ΕΚ>

2. Οι μετρήσεις είναι υποχρεωτικές στις ακόλουθες περιοχές :

- οικιστικές περιοχές άνω των 100.000 κατοίκων

- περιοχές με χαμηλή ή με βελτιωμένη ποιότητα αέρα του περιβάλλοντος

- περιοχές με μεγάλη συγκέντρωση βιομηχανικών δραστηριοτήτων και κατανάλωση ορυκτών καυσίμων.

(Τροπολογία 13)

Άρθρο 7, παράγραφος 1

>Αρχικό κείμενο>

1. Τα κράτη μέλη οφείλουν να λαμβάνουν όλα τα κατάλληλα μέτρα ώστε να διασφαλίσουν ότι, εντός προθεσμιών που θα καθοριστούν από τις πράξεις που αναφέρονται στο άρθρο 4, θα επιτευχθεί η τήρηση των οριακών τιμών που έχουν καθοριστεί σε κοινοτικό επίπεδο.

>Κείμενο μετά την ψηφοφορία στο ΕΚ>

1. Τα κράτη μέλη οφείλουν να λαμβάνουν όλα τα κατάλληλα μέτρα ώστε να διασφαλίσουν ότι, εντός προθεσμιών που θα καθοριστούν από τις πράξεις που αναφέρονται στο άρθρο 4, θα επιτευχθεί η τήρηση των οριακών τιμών που έχουν καθοριστεί σε κοινοτικό επίπεδο. Τα μέτρα που θα λάβουν τα κράτη μέλη θα συνδέονται και με τις άδειες εγκαταστάσεως βιομηχανικών μονάδων, λαμβανομένης υπόψην και της εκπονούμενης οδηγίας για την ολοκληρωμένη πρόληψη και τον έλεγχο της ρύπανσης.

(Τροπολογία 14)

Άρθρο 7, παράγραφος 2

>Αρχικό κείμενο>

2. Τα κράτη μέλη οφείλουν να καταρτίσουν βραχυπρόθεσμα σχέδια για τη λήψη μέτρων στην περίπτωση που αναμένεται η υπέρβαση ή με σκοπό να μειωθεί η πιθανότητα να υπαρξει υπέρβαση και να περιοριστεί η διάρκειά της.

>Κείμενο μετά την ψηφοφορία στο ΕΚ>

2. Τα κράτη μέλη οφείλουν να καταρτίσουν βραχυπρόθεσμα σχέδια για τη λήψη μέτρων στην περίπτωση που αναμένεται η υπέρβαση ή με σκοπό να μειωθεί η πιθανότητα να υπαρξει υπέρβαση και να περιοριστεί η διάρκειά της. Τα βραχυπρόθεσμα αυτά σχέδια προβλέπουν, ανάλογα με την περίπτωση, μέτρα αναστολής των δραστηριοτήτων που συμβάλλουν στην υπέρβαση των οριακών τιμών καθώς και την απαγόρευση της κυκλοφορίας των αυτοκινήτων.

(Τροπολογία 15)

Άρθρο 7, παράγραφος 3, σημείο α), εισαγωγική πρόταση

>Αρχικό κείμενο>

α) Τα κράτη μέλη ενημερώνουν την Επιτροπή σχετικά με :

>Κείμενο μετά την ψηφοφορία στο ΕΚ>

α) Τα κράτη μέλη ενημερώνουν την Επιτροπή και τον Ευρωπαϊκό Οργανισμό Περιβάλλοντος σχετικά με:

(Τροπολογία 16)

Άρθρο 7, παράγραφος 3, σημείο β), δεύτερο εδάφιο

>Αρχικό κείμενο>

Αυτό το σχέδιο ή πρόγραμμα, το οποίο θα πρέπει να γνωστοποιείται στο κοινό, οφείλει να περιλαμβάνει τις πηροφορίες που αναφέρονται στο παράρτημα ΙΙΙ.

>Κείμενο μετά την ψηφοφορία στο ΕΚ>

Αυτό το σχέδιο ή πρόγραμμα, το οποίο θα πρέπει να γνωστοποιείται στο κοινό και στις περιβαλλοντικές μη κυβερνητικές οργανώσεις, οφείλει να περιλαμβάνει τις πηροφορίες που αναφέρονται στο παράρτημα ΙΙΙ.

(Τροπολογία 17)

Άρθρο 7, παράγραφος 3, σημείο γ), υποσημείο (i)

>Αρχικό κείμενο>

(i) να αποστέλουν αυτά τα σχέδια ή τα προγράμματα στην Επιτροπή όσον το δυνατόν συντομότερα και το αργότερο δύο έτη μετά το τέλος του έτους κατά το οποίο άρχισε η παρατήρηση των επιπέδων,

>Κείμενο μετά την ψηφοφορία στο ΕΚ>

(i) να αποστέλουν αυτά τα σχέδια ή τα προγράμματα στην Επιτροπή όσον το δυνατόν συντομότερα και το αργότερο ένα έτος μετά το τέλος του έτους κατά το οποίο άρχισε η παρατήρηση των επιπέδων,

(Τροπολογία 18)

Άρθρο 8, δεύτερο εδάφιο

>Αρχικό κείμενο>

Ο κατάλογος των περιοχών με βελτιωνόμενη ποιότητα αέρα και οι συνοπτικές πληροφορίες σχετικά με τα επίπεδα που έχουν εκτιμηθεί στις περιοχές αυτές πρέπει να διαβιβάζονται στην Επιτροπή σύμφωνα με τις απαιτήσεις του άρθρου 11.

>Κείμενο μετά την ψηφοφορία στο ΕΚ>

Ο κατάλογος των περιοχών με βελτιωνόμενη ποιότητα αέρα και οι συνοπτικές πληροφορίες σχετικά με τα επίπεδα που έχουν εκτιμηθεί στις περιοχές αυτές πρέπει να διαβιβάζονται στην Επιτροπή και στον Ευρωπαϊκό Οργανισμό Περιβάλλοντος σύμφωνα με τις απαιτήσεις του άρθρου 11.

(Τροπολογία 19)

Άρθρο 9

>Αρχικό κείμενο>

Οι περιοχές με καλή ποιότητα αέρα πρέπει να γνωστοποιούνται στην Επιτροπή στην οποία πρέπει να διαβιβάζονται τα επίπεδα που έχουν εκτιμηθεί στις περιοχές αυτές σύμφωνα με τις διατάξεις του άρθρου 11.

>Κείμενο μετά την ψηφοφορία στο ΕΚ>

Οι περιοχές με καλή ποιότητα αέρα πρέπει να γνωστοποιούνται στην Επιτροπή και στον Ευρωπαϊκό Οργανισμό Περιβάλλοντος, στους οποίους πρέπει να διαβιβάζονται τα επίπεδα που έχουν εκτιμηθεί στις περιοχές αυτές σύμφωνα με τις διατάξεις του άρθρου 11.

(Τροπολογία 20)

Άρθρο 11, παράγραφος 1, εισαγωγική πρόταση

>Αρχικό κείμενο>

1. Τα κράτη μέλη οφείλουν να παρέχουν στην Επιτροπή :

>Κείμενο μετά την ψηφοφορία στο ΕΚ>

1. Τα κράτη μέλη οφείλουν να παρέχουν στην Επιτροπή και στον Ευρωπαϊκό Οργανισμό Περιβάλλοντος:

(Τροπολογία 21)

Άρθρο 12, παράγραφος 1

>Αρχικό κείμενο>

1. Η Επιτροπή επικουρείται από μία επιτροπή συμβουλευτικής φύσεως που αποτελείται από εκπροσώπους των κρατών μελών και προεδρεύεται από τον εκπρόσωπο της Επιτροπής.

>Κείμενο μετά την ψηφοφορία στο ΕΚ>

1. Η Επιτροπή επικουρείται από μία επιτροπή συμβουλευτικής φύσεως που αποτελείται από εκπροσώπους των κρατών μελών και προεδρεύεται από τον εκπρόσωπο της Επιτροπής. Η εν λόγω επιτροπή θα προβεί σε διαβούλευση με τους εμπειρογνώμονες των εμπλεκόμενων κλάδων και τομέων, συμπεριλαμβανομένων των ΜΚΟ που ειδικεύονται στα θέματα αρμοδιότητάς της.

(Τροπολογία 22)

Άρθρο 12, παράγραφος 2

>Αρχικό κείμενο>

2. Ο εκπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή εκδίδει τη γνώμη της επί του σχεδίου, σε χρονικό διάστημα το οποίο προσδιορίζει ο πρόεδρος ανάλογα με το επείγον του θέματος, αν απαιτείται με ψηφοφορία.

>Κείμενο μετά την ψηφοφορία στο ΕΚ>

2. Ο εκπρόσωπος της Επιτροπής υποβάλλει στο Ευρωπαϊκό Κοινοβούλιο και στην επιτροπή σχέδιο των μέτρων που πρέπει να ληφθούν. Το Ευρωπαϊκό Κοινοβούλιο και η επιτροπή εκδίδουν τη γνώμη τους επί του σχεδίου, σε χρονικό διάστημα το οποίο προσδιορίζει ο πρόεδρος ανάλογα με το επείγον του θέματος, αν απαιτείται με ψηφοφορία.

(Τροπολογία 23)

Άρθρο 12, παράγραφος 4

>Αρχικό κείμενο>

4. Η Επιτροπή λαμβάνει υπόψη κατά τον καλύτερο τρόπο τη γνώμη που εξέδωσε η επιτροπή. Ενημερώνει την επιτροπή σχετικά με τον τρόπο κατά τον οποίο η γνώμη της ελήφθη υπόψη.

>Κείμενο μετά την ψηφοφορία στο ΕΚ>

4. Η Επιτροπή λαμβάνει υπόψη κατά τον καλύτερο τρόπο τη γνώμη που εξέδωσαν το Ευρωπαϊκό Κοινοβούλιο και η επιτροπή. Ενημερώνει το Ευρωπαϊκό Κοινοβούλιο και την επιτροπή σχετικά με τον τρόπο κατά τον οποίο η γνώμη τους ελήφθη υπόψη.

(Τροπολογία 24)

Παράρτημα I, τμήμα 1, τίτλος

>Αρχικό κείμενο>

1. Ρύποι καλυπτόμενοι από οδηγίες ΕΚ

>Κείμενο μετά την ψηφοφορία στο ΕΚ>

1. Ρύποι πρώτου σταδίου, συμπεριλαμβανομένων των ρύπων που καλύπτονται από οδηγίες ΕΚ

(Τροπολογία 25)

Παράρτημα Ι, τμήμα 1, θέση 6α (νέα)

>Κείμενο μετά την ψηφοφορία στο ΕΚ>

6α. Μονοξείδιο του άνθρακα (CO).

(Τροπολογία 26)

Παράρτημα Ι, τμήμα 1, θέση 6β (νέα)

>Κείμενο μετά την ψηφοφορία στο ΕΚ>

6β. Βενζόλιο (C6H6)

(Τροπολογία 27)

Παράρτημα I, τμήμα 1, θέση 6γ (νέα)

>Κείμενο μετά την ψηφοφορία στο ΕΚ>

6γ. Όξινες εναποθέσεις

(Τροπολογία 28)

Παράρτημα I, τμήμα 1, θέση 6ε (νέα)

>Κείμενο μετά την ψηφοφορία στο ΕΚ>

6ε. PM10

(Τροπολογία 29)

Παράρτημα Ι, τμήμα 2, θέση 7

>Αρχικό κείμενο>

7. Μονοξείδιο του άνθρακα (CO)

>Κείμενο μετά την ψηφοφορία στο ΕΚ>

Διαγράφεται

(Τροπολογία 30)

Παράρτημα I, τμήμα 2, θέση 9

>Αρχικό κείμενο>

9. Όξινες εναποθέσεις

>Κείμενο μετά την ψηφοφορία στο ΕΚ>

Διαγράφεται

(Τροπολογία 31)

Παράρτημα Ι, τμήμα 2, θέση 10

>Αρχικό κείμενο>

10. Βενζόλιο (C6H6)

>Κείμενο μετά την ψηφοφορία στο ΕΚ>

Διαγράφεται

(Τροπολογία 32)

Παράρτημα I, τμήμα 2, θέση 14

>Αρχικό κείμενο>

14. Νικέλιο

>Κείμενο μετά την ψηφοφορία στο ΕΚ>

14. Ενώσεις νικελίου που έχουν ταξινομηθεί ως καρκινογόνες (κατηγορία L) κατά την έννοια της οδηγίας 67/548/ΕΟΚ.

(Τροπολογία 33)

Παράρτημα I, τμήμα 2, θέση 14α (νέα)

>Κείμενο μετά την ψηφοφορία στο ΕΚ>

14α. Βουταδιένιο 1.3

(Τροπολογία 34)

Παράρτημα Ι, τμήμα 2α (νέο)

>Κείμενο μετά την ψηφοφορία στο ΕΚ>

2α. Ρύποι που πρέπει να μελετηθούν σε μία δεύτερη φάση:

- Διοξίνες

- Πτητικές οργανικές ενώσεις (VOC)

- Μεθάνιο

- Αμμωνία

- Νιτρικό οξύ

- Πολυκυκλικοί αρωματικοί υδρογονάνθρακες γενικώς.

(Τροπολογία 35)

Παράρτημα II, τελευταίο εδάφιο (νέο)

>Κείμενο μετά την ψηφοφορία στο ΕΚ>

Μπορούν επίσης να χρησιμοποιηθούν μέθοδοι εκτίμησης των κινδύνων.

(Τροπολογία 36)

Παράρτημα III, παράγραφος 6, πρώτη παύλα

>Αρχικό κείμενο>

- λεπτομέρειες για τους παράγοντες στους οποίους οφείλεται η υπέρβαση (μεταφορές, βιομηχανία)

>Κείμενο μετά την ψηφοφορία στο ΕΚ>

- λεπτομέρειες για τους παράγοντες στους οποίους οφείλεται η υπέρβαση (μεταφορές, βιομηχανία, συμπεριλαμβανομένων των διαμεθοριακών)

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση οδηγίας (ΕΚ) του Συμβουλίου που αφορά την εκτίμηση και τη διαχείριση της ποιότητας του αέρα του περιβάλλοντος (COM(94)0109 - C4-0112/94 - 94/0106 (SYN))

(Διαδικασία συνεργασίας : πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(94)0109 τελικό - 94/0106 (SYN) ((ΕΕ C 216 της 06.08.1994, σ. 4)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ και το άρθρο 130 Σ, παράγραφος 1, της Συνθήκης ΕΚ (C4- 0112/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Προϋπολογισμών (A4-0116/95),

1. εγκρίνει με την επιφύλαξη των τροπολογιών που της επέφερε, την πρόταση της Επιτροπής;

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189 A, παράγραφος 2, της Συνθήκης ΕΚ;

3. καλεί το Συμβούλιο να περιλάβει, στην κοινή θέση που θα εκδώσει σύμφωνα με το άρθρο 189 Γ, παράγραφος α), της Συνθήκης ΕΚ, τις τροποποιήσεις που ενέκρινε το Κοινοβούλιο;

4. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποήσεις στην πρόταση της Επιτροπής;

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.